EkBass/fiwiki-20250220-pages-articles huggingface dataset:
Saint-Martin-de-Boscherville

thumb|Saint-Martin-de-Boscherville Saint-Martin-de-Boscherville on kunta Seine-Maritimen departementissa Ylä-Normandian hallintoalueella Ranskassa. Kylästä on näkymät Seinen laaksoon. Kunnan pääaukion reunalla sijaitsee 1100-luvulla rakennettu St. Georgesin luostarikirkko. Sen on rakennuttanut Guillaume de Tancarville vuonna 1114 antamallaan käskyllä entiselle pakanalliselle palvontapaikalle. == Lähteet == Luokka:Seine-Maritimen kunnat
Dipolikaiutin

Dipolikaiuttimessa kaiutinelementtejä ei ole koteloitu, joten se säteilee ääntä sekä eteen- että taaksepäin. Taaksepäin suuntautunut ääni on vastavaiheessa eteenpäin suuntautuvaan nähden johtuen elementin liikkeestä. Vastavaiheiset ääniaallot kumoavat toisensa, ja siksi dipolikaiutin ei juurikaan säteile ääntä sivuille. Dipolikaiuttimen etuna on että kuuntelutila ei väritä ääntä kovin paljoa kaiuttimen suuren suuntaavuuden takia. Haittapuolena on se että dynamiikkaa kadotetaan sitä enemmän mitä matalampaa taajuutta soitetaan, mutta jakosuotimella asiaa voi auttaa. Bassotaajuuksien toistoon dipolikaiuttimen tulee olla suuri. Pienempien dipolikaiuttimien apuna voidaan käyttää koteloitua basso-osaa, jonka toimintaperiaate on esimerkiksi bassorefleksi. Sähköstaattiset sekä magnetostaattiset panelikaiuttimet ovat pääsääntöisesti dipoleita. Dipolikaiutin voidaan toteuttaa myös perinteisillä dynaamisilla elementeillä yleensä noin 5 kHz taajuuksiin asti. ==Katso myös== * Hifi * Kaiutin ==Kirjallisuutta== * Luokka:Kaiuttimet‎
Tunisna

Tunisna () on tunisialainen televisiokanava, joka perustettiin maaliskuussa 2012.Lancement de la nouvelle Chaîne Tunisna TV madwatch 21.3.2012 Viitattu 14.7.2012 Kanava esittää pääosin televisio-ohjelmia, kuten sarjoja, poliittisia keskusteluja ja dokumentteja. == Lähteet == Luokka:Tunisialaiset televisiokanavat Luokka:Vuonna 2012 perustetut televisiokanavat
Oona Hujanen

Oona Hujanen (s. 19. heinäkuuta 1994 Helsinki) on suomalainen aitajuoksija, joka edustaa Helsingin Kisa-Veikkoja. Hujanen karsiutui 400 metrin aitajuoksun välierissä Lillen alle 18-vuotiaiden MM-kilpailuissa 2011. Alle 20-vuotiaiden MM-kisoissa Barcelonassa 2012 hän selviytyi niin ikään välieriin, jossa juoksi ennätyksensä 59,88. Samanikäisinä alle minuutin suomalaisista olivat aikaisemmin juosseet vain Tuija Helander 1970-luvulla ja Annika Kumlin 1990-luvulla. Alle 20-vuotiaiden EM-kilpailuissa 2013 hän karsiutui alkuerissä. Hujasella on useita nuorten SM-mitaleita ja maaotteluedustuksia. Hän on saavuttanut Kalevan kisoissa 2011 400 metrin aidoissa pronssia. Sisäratojen SM-kilpailuissa 2013 hän sai pronssia 4×200 metrin viestissä. Hän juoksi 400 metrin aitajuoksuennätyksensä 59,57 Espoossa 17. elokuuta 2013. ==Lähteet== Luokka:Suomalaiset 400 metrin aitajuoksijat Luokka:Vuonna 1994 syntyneet Luokka:Elävät henkilöt
Harmaahaikarat

Harmaahaikarat (Ardea) on haikaroiden heimoon kuuluva lintusuku. Harmaahaikarat ovat levittäytyneet lähes koko maapallolle ja puuttuvat vain kylmimmiltä alueilta. Harmaahaikarat elävät kosteilla paikoilla. Niiden ravinto koostuu sammakoista, kaloista ja muista pienistä eläimistä. Useimmat lajit pesivät yhdyskunnissa ja rakentavat pesänsä puuhun. Pohjoisessa pesivät harmaahaikarat muuttavat talveksi etelään. Harmaahaikarat ovat suurikokoisia lintuja, joiden nokka, kaula ja jalat ovat pitkät. == Lajit == BirdLife Suomen mukaan sukuun kuuluvat seuraavat lajit: *Harmaahaikara Ardea cinerea *Amerikanharmaahaikara Ardea herodias *Eteläamerikanhaikara Ardea cocoi *Valkopäähaikara Ardea pacifica *Kobolttihaikara Ardea melanocephala *Madagaskarinhaikara Ardea humbloti *Himalajanhaikara Ardea insignis *Paksunokkahaikara Ardea sumatrana *Goljathaikara Ardea goliath *Ruskohaikara Ardea purpurea *Jalohaikara Ardea alba *Pikkujalohaikara Ardea intermedia == Lähteet == Luokka:Haikarat
Tan (kanirotu)

Tan on pienikokoinen kanirotu, jolla on ketunpunainen eli kullanruskea kuviointi. Rodun perusväri on musta, ruskea, sininen tai egern () eli oravanharmaa. Kooltaan tan-kanit ovat 30-60 senttimetriä. Rodun ihannepaino on 2,51-3,20 kg. Luonteeltaan Tan -rotuiset kanit ovat yleensä vilkkaita ja aktiivisia harrastekaneja, mutta ne ovat myös hyväluonteisia, joten niistä on seuraakin. Tan-rotuisia kaneja on kasvatettu 1880-luvulta asti. Rotu syntyi villikanien ja kesykanin risteytyksestä. == Lähteet == Luokka:Kanirodut
Ardea

Ardea on kaupunki Italiassa, Rooman metropolikaupungissa, Latiumin alueella, noin 35 kilometriä Roomasta etelään. Kaupungissa on noin 50 000 vakinaista asukasta. ==Ystävyyskaupungit== * Rielasingen-Worblingen, Saksa * Argos, Kreikka == Lähteet == == Aiheesta muualla == Luokka:Latiumin kaupungit Luokka:Rooman metropolikaupungin kunnat
Ferdowsi

Hakīm Abu'l-Qāsim Firdawsī Tūsīn eli Ferdowsi eli Firdausi oli persialainen runoilija (940/41–1020), joka kirjoitti persiankielisten kansojen kansalliseepoksen "Shahnameh" (Kuninkaiden kirja). Shahnameh on persialaisen kirjallisuuden klassikko ja eräiden lähteiden mukaan Ferdowsilta kului sen kirjoittamiseen 35 vuotta. Firdausi oli persialainen runoilija (s. n. 940 – k. 1020). Hän sepitti Šâhnâme eli Kuningasten kirja -nimisen kertomarunon, jonka 60 000 kaksoissäettä esittävät iranilaisten ja persialaisten kuninkaiden urotyöt sassanidien perikatoon saakka (642 jaa.). Šâhnâmella on ollut suuri vaikutus persialaiseen kirjallisuuteen, jossa tavataan monta sen jäljittelyä. Sen julkaisi persiaksi ensi kerran Turner Macani 1829. Osia siitä on käännetty useille kielille, ja kokonaan se on käännetty ainakin ranskaksi (J. Mohl, Le livre des rois 1838–1878) ja italiaksi (Italo Pizzi,Il libro dei rei, 1886–1888). Vähäarvoisempi on Firdausin toinen suuri teos Jûsuf ja Zalîkha, jossa esitetään Joosefin historia Koraanin 12. luvun mukaan. Sen on kääntänyt Schlechta-Wssehrd saksaksi 1889.Firdausi, Tietosanakirja osa 2, palsta 1091, 1093, Tietosanakirja Osakeyhtiö 1909 == Lähteet == == Aiheesta muualla == Luokka:Persialaiset runoilijat Luokka:Seulonnan keskeiset artikkelit
Aarre Nostaja

Aarre Mikael Nostaja (22. kesäkuuta 1932 Jurva – 10. joulukuuta 2004 Jurva) oli suomalainen moukarinheittäjä. Jurvan Urheilijoita edustanut moukarinheittäjä voitti Suomen mestaruuden Lahdessa 1956 tuloksella 56,43 vain 15 senttiä Oiva Halmetojan edellä. Pronssille hän pääsi vuosina 1955 ja 1959. Uraan mahtui kahdeksan maaottelua, joista hän voitti Viroa vastaan 1957 ja sijoittui kakkoseksi Birger Asplundin takana Ruotsi-ottelussa Helsingissä 1956 omalla ennätyksellään 57,48. == Lähteet == * * Luokka:Suomalaiset moukarinheittäjät Luokka:Vuonna 1932 syntyneet Luokka:Vuonna 2004 kuolleet
Veikko Virtapohja

Veikko Virtapohja (ent. Strömbäck) () oli suomalainen kestävyysjuoksija. Kauhavan Wisaa ja Tampereen Pyrintöä edustanut työnjohtaja juoksi 10 000 metrin ennätyksensä 30.46,6 sijoittuessaan toiseksi vuoden 1940 Ruotsin ja Suomen B-maaottelussa Tukholmassa. Sodan vuoksi tämä jäi hänen ainoaksi edustustehtäväkseen siitäkin huolimatta, että hän sijoittui parhaimmillaan maailmantilastossa 10 parhaan joukkoon. Virtapohja juoksi 10 000 merin SM- pronssia 1940 Taisto Mäen ja Evert Heinströmin takana sekä hopeaa maastojuoksussa 1941. Hänen muita parhaita tuloksiaan olivat 800 metrillä 1.58,0, 1 500 metrillä 3.59,2, 3 000 metrillä 8.25,2 (juostu Berliinissä 1941) ja 5 000 metrillä 14.37,8. Jalan menetys jatkosodassa päätti Virtapohjan juoksijanuran. == Lähteet == * == Aiheesta muualla == * Luokka:Suomalaiset kestävyysjuoksijat Luokka:Vuonna 1910 syntyneet Luokka:Vuonna 2004 kuolleet
Adriano Marquez

Adriano Marquez (s. 1965 Barcelona, Espanja) on homopornonäyttelijä, joka oli aktiivinen vuosina 1995–2006.Internet Adult Film Database: Adriano Marquez Hän on esiintynyt sekä top- että bottomrooleissa. Hän on myös toiminut mallina ja hiustenvärjääjänä. Hän voitti GayVN-palkinnon "parhaasta seksikohtauksesta" Dred Scottin kanssa elokuvasta Sea Men: Fallen Angel 4. Marquez on työskennellyt muun muassa Titan Medialle ja Hot House Entertainmentille. Al's Gay Porn Stars: Adriano Marquez (Internet Archive) Hän on 188-senttinen. == Lähteet == == Aiheesta muualla == * Luokka:Espanjalaiset pornonäyttelijät Luokka:Homopornonäyttelijät Luokka:Vuonna 1965 syntyneet Luokka:Elävät henkilöt
La Marsa

La Marsa () on 36 234 (2004) asukkaan kaupunkiRecensement de 2004 (Institut national de la statistique INSTITUT NATIONAL DE LA STATISTIQUE Viitattu 14.7.2012 Koillis-Tunisiassa. Kaupungin pääelinkeino on turismi naapurikaupunkien Gammarthin ja Raouedin kanssa. Paikallinen urheiluseura on AS Marsa, joka tunnetaan erityisemmin jalkapallosta ja lentopallosta. ==Lähteet== == Aiheesta muualla == Luokka:Tunisian kaupungit
Ingemar Andersson (meloja)

Karl Ingemar Andersson (1. kesäkuuta 1928 Säby – 17. heinäkuuta 1992 Västerås) oli ruotsalainen meloja. Hän sijoittui kesäolympialaisissa 1948 Lontoossa neljänneksi 1 000 metrin ja viidenneksi 10 000 metrin kanadalaisyksikössä. Vuoden 1952 kesäolympialaisissa Helsingissä hän sijoittui viidenneksi 1 000 metrin kanadalaisyksikössä.Ingemar Andersson Biography and Olympic Results | Olympics at Sports-Reference.com == Lähteet == Luokka:Ruotsalaiset melojat Luokka:Vuonna 1928 syntyneet Luokka:Vuonna 1992 kuolleet
Ingemar Andersson

Ingemar Andersson on seuraavien henkilöiden nimi: * Ingemar Andersson, kirjailija * Ingemar Andersson, meloja * Ingemar Andersson, poliitikko
Jean Molle

Jean Maurice Molle (30. toukokuuta 1933 Gironville-sur-Essonne – 28. joulukuuta 1975 Saulzet) oli ranskalainen meloja. Hän kilpaili vuoden 1952 kesäolympialaisissa Helsingissä ja sijoittui 1 000 metrin kanadalaisyksikössä seitsemänneksi. == Lähteet == Luokka:Ranskalaiset melojat Luokka:Vuonna 1933 syntyneet Luokka:Vuonna 1975 kuolleet
Varengeville-sur-Mer

thumb|Varengeville-sur-Merin kirkko. Varengeville-sur-Mer on kunta Seine- Maritimen departementissa Ylä-Normandian hallintoalueella Ranskassa. Kunta koostuu useasta kylästä Pays de Cauxin rannikolla lähellä Dieppeä. == Nähtävyyksiä == thumb|Manoir d'Ango thumb|Ranta ja Cliff Vasterival *Manoir d'Ango on laivanvarustaja Jean Angon vuonna 1530 rakennuttama kesäasunto. *Bois des Moutiers on yleisölle avoinna oleva puutarha, joka on tunnettu varsinkin magnolioistaan ja alppiruusuistaan. Puutarhassa on englantilaisen arkkitehdin Edwin Lutyens 1800-luvun lopussa suunnittelema talo. *Varengeville-sur-Merin kirkossa on kubisti Georges Braquen lasimaalauksia. Braque on myös haudattu kirkon hautausmaalle. == Lähteet == == Aiheesta muualla == Luokka:Seine-Maritimen kunnat
Etelänmunkki

pienoiskuva|240px|Etelänmunkkikasvusto kuvattuna Karlsruhen kasvitieteellisessä puutarhassa Saksassa. Etelänmunkki (Jasione laevis) on kellokasvien (Campanulaceae) heimoon ja munkkien sukuun kuuluva ruohovartinen, monivuotinen kasvi.Retkeilykasvio 1998, s. 404. == Ulkonäkö ja koko == Löyhästi mätästävä etelänmunkki kasvaa 20–50 senttimetriä korkeaksi. Kasvi on kalju tai karvainen. Varret ovat pystyjä tai kohenevia ja yläosastaan lehdettömiä. Lehdet ovat tasasoukan suikeita tai kapean vastapuikeita, aaltolaitaisia, ehytlaitaisia tai harvaan matalahampaisia. Varsilehdet ovat kooltaan 15–50 mm pitkiä ja 2–8 mm leveitä. Pallomainen kukinto on tiheä, 2,5–3 cm leveä mykerömäinen sarja, jonka tyvellä on suomumaisia ylälehtiä. Verhiönliuskat ovat äimämäisiä. Teriö on 12–15 mm pitkä ja väriltään yleensä vaaleansininen, joskus valkoinen tai vaaleanpunainen. Teriönliuskat ovat aluksi yhdessä, tyvestä alkaen erityviä. Verhiön ja teriön torvi on suora, ja kukkien luotit pistävät piikkeinä esiin torvista. Suomessa etelänmunkki kukkii heinä-elokuussa. Hedelmä on kahdella kärkiraolla avautuva kota. == Levinneisyys == Etelänmunkki on alkuperäislaji Keski-Euroopassa. Suomessa laji on hyvin harvinainen. Alun perin sitä on tavattu Suomessa Kuusamossa, jossa se on toisen maailmansodan aikainen sotatulokas. 2000-luvulla lajia on tavattu myös tulokkaana Länsi-Pirkanmaalla.Lampinen, R., Lahti, T. & & Heikkinen, M. 2012: Kasviatlas 2011: Etelänmunkin levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 14.7.2012. == Elinympäristö == Suomessa etelänmunkkia on tavattu metsittyvällä niityllä. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. ISBN 951-45-8167-9 === Viitteet === == Aiheesta muualla == * Kasviatlas 2020: Etelänmunkin levinneisyys Suomessa. * Puutarha.net: Etelänmunkki (Jasione laevis) Luokka:Munkit (kasvit)
Henri Väyrynen

Henri Eero Mikael Väyrynen (s. 16. lokakuuta 1991 Kajaani) on suomalainen yleisurheilija. Viitattu 27.1.2019 Vuodesta 2012 lähtien hän on keskittynyt pituushyppyyn, sitä ennen hänen päälajinsa oli seiväshyppy. Hän edustaa Kajaanin Kipinää ja valmentajana toimii hänen isänsä Eero Väyrynen. Novi Sadin alle 20-vuotiaiden EM-kilpailuissa 2009 Väyrynen saavutti seiväshypyssä pronssia ennätystuloksellaan 515 cm. Hän voitti alle 20-vuotiaiden Suomen- mestaruuden seiväshypyssä 2009 ja 2010 ja pituushypyssä 2009. Alle 23-vuotiaiden Suomen-mestaruuden Väyrynen voitti pituushypyssä ja kolmiloikassa vuonna 2013 sekä kymmenottelussa vuonna 2011. Väyrynen karsiutui pituushypyn loppukilpailusta Amsterdamin EM-kilpailuissa 2016. Hän on kilpaillut aikuisten maaotteluissa vuodesta 2014 lähtien. Hän voitti hallimaaottelun pituuskisan Tampereella 2014. Porin Kalevan kisoissa 2015 ja Jyväskylän Kalevan kisoissa 2018 Väyrynen voitti SM-hopeaa pituushypyssä. Sisäratojen SM-kilpailuissa hän voitti pituushypyssä kultaa 2014 ja 2018, hopeaa 2015 ja pronssia 2017. Väyrysen ennätys pituushypyssä on tammikuussa 2016 Etelä-Afrikan Potchefstroomissa hypätty 807. Hallissa hän on hypännyt 794 tammikuussa 2019 Oulussa. ==Lähteet== Luokka:Suomalaiset seiväshyppääjät Luokka:Suomalaiset pituushyppääjät Luokka:Vuonna 1991 syntyneet Luokka:Elävät henkilöt
Joni Mattila

Joni Jukka Petteri Mattila (s. 30. marraskuuta 1988 Himanka) on suomalainen kiekonheittäjä, joka edustaa Turun Urheiluliittoa. Vuoteen 2014 saakka hän edusti Himangan Urheilijoita. Hänen valmentajanaan on Arto Niskanen. Mattila sijoittui pronssille alle 20-vuotiaiden Euroopan-mestaruuskilpailuissa 2007 kiekonheitossa tuloksella 58,05 (1,75 kg:n kiekko). Kalevan kisoissa hän sijoittui pronssille vuonna 2014. Hänen ennätyksensä miesten kiekonheitossa on 58,19 vuodelta 2012. ==Lähteet== Luokka:Suomalaiset kiekonheittäjät Luokka:Vuonna 1988 syntyneet Luokka:Elävät henkilöt
DeMarcus Ware

DeMarcus Ware (s. 31. heinäkuuta 1982 Auburn, Alabama) on yhdysvaltalainen entinen amerikkalaisen jalkapallon ammattilaispelaaja, pelipaikaltaan puolustuksen tukimies. Hän pelasi 12 kautta NFL-liigassa edustaen Dallas Cowboysia ja Denver Broncosia. Ware on valittu urallaan yhdeksän kertaa NFL:n tähdistöotteluun Pro Bowliin. Hän oli mukana voittamassa Broncosin kanssa Super Bowl 50:tä. ==NFL-ura== Dallas Cowboys varasi Troyn yliopiston joukkueessa yliopistojalkapalloa pelanneen Waren vuoden 2005 NFL:n varaustilaisuudessa ensimmäisellä kierroksella, 11. pelaajana. Yhdeksän Dallasissa vietetyn kauden jälkeen Ware siirtyi vapaana pelaajana kolmivuotisella sopimuksella Denver Broncosiin. Toisen Broncosissa pelatun kauden päätteeksi Ware voitti Super Bowlin. Hän päätti lopettaa uransa kauden 2016 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1982 syntyneet Luokka:Elävät henkilöt
Hammassädekala

Hammassädekala (Dentatherina merceri) on hopeakylkikaloihin kuuluva kalalaji, jota tavataan Australaasiasta. Se on ainoa laji hammassädekalojen heimossa (Dentatherinidae). Hammassädekala on kooltaan pieni ja kasvaa korkeintaan noin 5 cm pitkäksi. Ne elävät lähellä koralliriuttoja ja saaria, mutta sen elintavoista tiedetään vain hyvin vähän. Hammassädekalan levinneisyys ulottuu Filippiineiltä Australiaan ja Molukeilta Trobriandsaarille. ==Lähteet== ==Aiheesta muualla== * Luokka:Hopeakylkikalat
Vara (täsmennyssivu)

Vara tai vara voi tarkoittaa seuraavia asioita: * Vara, taloudellinen omaisuus * Varan kunta, kunta Ruotsissa Länsi-Götanmaan läänissä * Vara, Varan kunnan keskustaajama * Varan piiri, piiri Varan kunnassa * vara on loitsu, katso varaukset * vara on hirsirakennuksen veistossa käytettävä työkalu, jolla merkitään hirren veistosyvyys * Vara, Vör, sopimusten jumalatar skandinaavisessa mytologiassa ==Sukunimi== * David Vara (s. 1993), espanjalainen karateka * Guillermo Fernández Vara (s. 1958), espanjalainen poliitikko * Paavo Vara (1908–1989), suomalainen lääkäri ja professori
Left Cold

Left Cold on vuoden 2009 alkupuolelta asti toiminut suomalainen hardcore punk -yhtye. Yhtyeen erotettua ensimmäinen rumpali ensimmäisen demon jälkeen yhtyeeseen liittyi uusi rumpali Lassi yhtyeestä Horros, sekä myöhemmin yhtyeen laulaja & kitaristi Elias. Yhtyeen musiikkia on kuvailtu termeillä harcore, holy terror ja thrash metal. Left Cold on perustettu Hämeenlinnassa hardcore punk -yhtyeenä, mutta sittemmin musiikkityyli on siirtynyt metallisempaan suuntaan.http://www.leftcold.bandcamp.com/. Suuria vaikuttajia yhtyeelle ovat olleet Endstand, Integrity ja Deathbed sekä 1980-luvun thrash metal -yhtyeet. Left Coldin neljän kappaleen debyytti, 7-tuumainen vinyyli julkaistiin 2012. Levynjulkaisuun osallistui levy-yhtiö Face Your Gods sekä useita muita pieniä epävirallisia toimijoita. Yhtye työstää uutta materiaalia sekä keikkailee mahdollisimman usein. == Kokoonpano == *Joonas – laulu *Elias – laulu & kitara *Tatu – kitara *Jose – basso *Lassi – rummut == Entiset Jäsenet == *Olli – rummut == Diskografia == * Demo '09 (CD-R, 2009, Omakustanne) * Back from the Ashes Demo C-Kasetti, 2010, Armoton/Harsh Reality) * Symptoms of our time (7" EP, 2012, Face Your Gods/Johnny Park Avenue) == Lähteet == ==Aiheesta muualla== *Yhtyeen bandcamp-sivut * Luokka:Suomalaiset hardcore punk -yhtyeet
Tidningarnas Telegrambyrån urheilujohtajapalkinto

Tidningarnas Telegrambyrån urheilujohtajapalkinto (Tidningarnas Telegrambyrås idrottsledarpris) on ruotsalaisen uutistoimiston Tidningarnas Telegrambyrån (TT) jakama vuosittainen nimikkopalkinto. Palkinto on jaettu vuodesta 1971 lähtien. Palkinto jaetaan sanomalehtien, radion ja TV:n edustajien äänestyksen perusteella. ==Vuosittaiset voittajat== *1971: Rudolf Svedberg, paini. *1972: Gunnel Weinås, uimahyppy. *1973: Erik Extergren, pöytätennis. *1974: Georg Ericson, jalkapallo. *1975: Olle Rolén, alppihiihto. *1976: Curt Söderlund, pyöräily. *1977: Hans Lindberg, jääkiekko. *1978: Bjarne Andersson, hiihto. *1979: Bob Houghton, jalkapallo. *1980: Sven von Holst, uinti. *1981: Håkan Sundin, jääkiekko. *1982: Sven-Göran Eriksson, jalkapallo. *1983: Lars Arnesson, jalkapallo. *1984: Åke Jönsson, hiihto. *1985: Hans Olsson, tennis. *1986: Anders Kristiansson, lentopallo. *1987: Curt Lindström/Tommy Sandlin, jääkiekko. *1988: Leif Carlsson, nyrkkeily. *1989: Olle Nordin, jalkapallo. *1990: Bengt Johansson, käsipallo. *1991: Conny Evensson, jääkiekko. *1992: Tommy Svensson, jalkapallo. *1993: Tommy Svensson, jalkapallo. *1994: Tommy Svensson, jalkapallo. *1995: Pia Nilsson, golf. *1996: Kalle Sundqvist, melonta. *1997: Carl-Axel Hageskog, tennis. *1998: Tommy Söderberg, jalkapallo. *1999: Tommy Söderberg, jalkapallo. *2000: Hans Chrunak, uinti. *2001: Sören Cratz, jalkapallo. *2002: Ulf Karlsson, yleisurheilu. *2003: Marika Domanski Lyfors, jalkapallo. *2004: Ulf Karlsson, yleisurheilu. *2005: Lars Lagerbäck, jalkapallo. *2006: Bengt-Åke Gustafsson, jääkiekko. *2007: Anders Pärson, alppihiihto. *2008: Nanne Bergstrand, jalkapallo. *2009: Staffan Eklund, ampumahiihto. *2010: Joakim Abrahamsson ja Magnus Ingesson, hiihto. Luokka:Ruotsalaiset urheilupalkinnot
Talvisodan pommitukset Oulussa

Talvisodan pommitukset Oulussa tapahtuivat kolmena kertana tammikuussa 1940. Ensimmäisen kerran Neuvostoliiton sotilaskoneet pommittivat Oulua tammikuun ensimmäisenä päivänä. Kaksi lentolaivuetta, yhteensä 18 kaksimoottorista pommikonetta lensi kaupungin yli koillisesta lounaaseen pudottaen noin 80 kappaletta 50 kilon räjähdyspommeja. Pommit osuivat kaupungin ruutukaava- alueen pohjois-osiin, Intiöön ja Nuottasaareen sekä asumattomalle alueelle rautatien länsipuolelle Limingantullissa.Tervonen, s. 123 Puistolan A-portaan ylimmät kerrokset tuhoutuivat pommituksissa ja yksi asukas kuoli. Yhteensä pommituksessa kuoli neljä ihmistä ja haavoittui noin 30. Pommituksessa tuhoutui kokonaan kaksi puurakennusta ja vaurioitui viisi kivirakennusta ja yhdeksän puurakennusta.Tervonen, s. 123, 126 Kaupungin ilmatorjunta ampui vihollismuodostelman johtokoneen alas, se putosi pellolle kaupungin eteläpuolelle. Lisäksi ilmatorjunta osui ainakin yhteen pommikoneeseen.Tervonen, s. 126 Toisen kerran Oulua pommitettiin kolmas tammikuuta, jolloin pommit putosivat kaupungin keskustan itäpuolelle aiheuttamatta suurta vahinkoa. Talvisodan aikaisista Oulun pommituksista suurin tehtiin 21. tammikuuta, jolloin Neuvostoliiton lentokoneet pommittivat Oulua kolmessa jaksossa pudottaen yhteensä yli sata räjähdyspommia ja noin viisi sataa palopommia.Tervonen, s. 126, 128 Ensimmäiseen hyökkäysjaksoon puolen päivän maissa osallistui 16 lentokonetta, jotka osuivat lähinnä Tuiraan, Ala-Laanilaan, Kontinkankaalle ja Intiöön. Toinen hyökkäysjakso 13 koneen voimin alkoi iltapäivällä. Pommitus aiheutti tuhoja lähinnä ruutukaava- alueella. Kolmas pommitus tapahtui illalla, ja hyökkäykseen osallistui neljä lentolaivuetta. Muun muassa Ainolan museo- ja kirjastorakennuksen yläkerta paloi tässä viimeisessä pommituksessa.Tervonen, s. 128 Vaikka 21. päivän pommitukset aiheuttivatkin suurimmat aineelliset tuhot niin pommitukset aiheuttivat vain yhden kuolinuhrin, tanskalainen vapaaehtoinen Mathias Madsén haavoittui konekivääritulesta matkalla Franzénin puiston väestönsuojaan. == Lähteet == * === Viitteet === Luokka:Oulun historia Oulu
Rudolf Svedberg

Rudolf Preven Svedberg (19. elokuuta 1910 Njurunda – 24. kesäkuuta 1992) oli ruotsalainen painija ja olympiavoittaja. Urallaan hän saavutti vuosina 1934–1946 12 Ruotsin mestaruutta. Myöhemmin Preven Svedberg toimi painimaajoukkueen valmentajana vuosina 1956–1972. Kotimaan lisäksi Svedberg toimi valmentajana ulkomaisille painijoille Turkissa, Neuvostoliitossa ja Suomessa. Vuonna 1971 Svedberg valittiin TT:n perustaman tunnustuspalkinnon, vuoden ruotsalainen valmentaja, ensimmäiseksi saajaksi. Painijan urallaan Svedberg edusti Sundvallin AIK:ta ja Eskilstunan GAK:ta. Berliinin olympialaisissa voittajat saivat tammipuun taimen, jonka Svedberg istutti Sundsvallin urheilupuistoon. ==Lähteet== * * ==Aiheesta muualla== *Rudolf 'Preven' Svedberg – Sports Reference LLC. *Svedberg FILA:n tietokannassa Luokka:Ruotsalaiset kreikkalais-roomalaisen tyylin painijat Luokka:Ruotsalaiset olympiavoittajat Luokka:Ruotsalaiset painivalmentajat Luokka:Vuonna 1910 syntyneet Luokka:Vuonna 1992 kuolleet
Leopold von Sacher-Masoch

Leopold Ritter von Sacher-Masoch (27. tammikuuta 1836 Lemberg, Itävallan keisarikunta – 9. maaliskuuta 1895 Lindheim, Saksan keisarikunta) oli itävaltalainen kirjailija. Hänen teoksensa käsittelivät usein naisille alistumisesta nauttimista, minkä seurauksena tutkija Richard von Krafft-Ebing otti vuonna 1886 käyttöön termin masokismi, joka tarkoittaa kivusta tai nöyryytyksestä nauttimista. Sacher-Masochin tunnetuin teos on Venus turkiksissa (1869), joka on osin omaelämäkerrallinen kuvaus naisen orjaksi lupautuvasta miehestä. Kirja kuvailee myös päähenkilönsä turkisfetissiä. Sacher-Masoch kärsi elämänsä viimeisinä vuosina mielenterveysongelmista ja kuoli mielisairaalassa vuonna 1895 tai huhujen mukaan vasta 1905. == Lähteet == == Aiheesta muualla == * Tontti, Jarkko: Ikuisesti lykätty nautinto. Parnasso 2/2019. Luokka:Itävaltalaiset kirjailijat Luokka:Vuonna 1836 syntyneet Luokka:Vuonna 1895 kuolleet
Happy slapping

Happy slapping on Britanniasta alkunsa saanut ilmiö, jossa sivullista ja viatonta ihmistä satutetaan ilman ilmeistä syytä. Yleensä teko toteutetaan ryhmissä: yksi henkilö satuttaa uhria ja muut kuvaavat teon. Vaikka termi ”slapping” viittaa läpsimiseen tai muuhun lievään pahoinpitelyn muotoon, tiedotusvälineet ovat käyttäneet termiä myös vakavampien rikosten, kuten tapon ja seksuaalisen hyväksikäytön, yhteydessä. Tiedostusvälineet käyttivät termiä ensimmäisen kerran vuonna 2005, kun manchesterilaisen taidekoulun 16-vuotias opiskelija hakattiin ja jätettiin tajuttomaksi. Myöhemmin tekijät jakoivat kuvamateriaalia hyökkäyksestä muiden opiskelijoiden puhelimiin. Vuonna 2007 Italia oli kieltämässä kännykän tuomista kouluun ilmiön takia, ja vuotta myöhemmin Kypros suunnitteli samanlaista lakiesitystä. ==Katso myös== *Knockout game == Lähteet == Luokka:Brittiläinen nuorisokulttuuri Luokka:Kiusaaminen Luokka:Rikokset
Lucio Soravito de Franceschi

Lucio Soravito de Franceschi (8. joulukuuta 1939 Ovaro – 6. heinäkuuta 2019Bishop Lucio Soravito de Franceschi) oli italialainen roomalaiskatolinen piispa. Hänet vihittiin papiksi Udinen arkkihiippakuntaan 29. kesäkuuta 1963 ja nimitettiin Adria-Rovigon hiippakunnan johtoon 29. toukokuuta 2004. Piispaksi vihkiminen seurasi 11. heinäkuuta. Pääkonsekraattorina toimi Pietro Brollo, jota avustivat Alfredo Battisti ja Paolo Romeo. Soravito de Franceschi asetettiin virkaansa 18. heinäkuuta.Catholic-Hierarchy.org: Bishop Lucio Soravito de Franceschi == Lähteet == Luokka:Italialaiset piispat Luokka:Katoliset piispat Luokka:Vuonna 1939 syntyneet Luokka:Vuonna 2019 kuolleet
Arno Laitinen

Arno Laitinen (s. 9. maaliskuuta 1988) on suomalainen moukarinheittäjä. Hän edustaa Jyväskylän Kenttäurheilijoita ja häntä on valmentanut vuodesta 2013 Tero Linja. Laitinen saavutti moukarinheitossa SM-pronssia Vaasan Kalevan kisoissa 2013 tuloksella 71,95 m. Ennätyksensä 72,37 metriä hän heitti Kuortaneella vuonna 2011. Alle 20-vuotiaiden Euroopan-mestaruuskilpailuissa 2007 Laitinen voitti kultaa tuloksella 71,94 m. Kisoissa heitettiin kuuden kilon moukaria. Vuonna 2014 Laitinen osallistui ensimmäisen kerran aikuisten Suomi–Ruotsi-maaotteluun sijoittuen kolmanneksi. == Lähteet == ==Aiheesta muualla== * Arno Laitisen kotisivut Luokka:Suomalaiset moukarinheittäjät Luokka:Vuonna 1988 syntyneet Luokka:Elävät henkilöt
Robert Greene (kirjailija)

Robert Greene (s. 14. toukokuuta 1959 Los Angeles) on yhdysvaltalainen kirjailija. Hän on kirjoittanut erityisesti vallankäytöstä, strategiasta, sodankäynnistä ja viettelystä. Greenen ensimmäinen ja tunnetuin teos on Valta (The 48 Laws of Power, 1998), johon hän kokosi esimerkkejä eri aikakausien henkilöistä, jotka onnistuivat kohoamaan vallan huipulle omalla alallaan. Greenestä on kirjojensa myötä tullut haluttu luennoitsija sekä neuvonantaja ihmisille, joiden uralla valtapelien hallitseminen on tärkeää. Greene opiskeli Kalifornian yliopistossa Berkeleyssä ja Wisconsinin yliopistossa Madisonissa valmistuen klassisista kielistä. Ennen kirjallista uraansa hän työskenteli elokuvakäsikirjoittajana ja muun muassa Esquire-lehden toimittajana. ==Bibliografia== * Valta (The 48 Laws of Power) (1998) * The Art of Seduction (2001) * The 33 Strategies of War (2006) * The 50th Law (2009) * The Descent of Power (ebook, 2010) * Mastery (2012) * The Laws Of Human Nature (2018) ==Lähteet== Luokka:Yhdysvaltalaiset tietokirjailijat Luokka:Vuonna 1959 syntyneet Luokka:Elävät henkilöt
Heikki Harjunmaa

Heikki Kalle Sakari Harjunmaa (s. 15. maaliskuuta 1949 Helsinki)Kadettiupseerit 1920–1985 on suomalainen eläkkeellä oleva eversti. ==Ura== Harjunmaa suoritti Kadettikoulun vuosina 1968–1971. Hänet ylennettiin yliluutnantiksi 1974, kapteeniksi 1979 ja majuriksi 1984. Harjunmaa on palvellut Karjalan Lennostossa ja muun muassa silloisen Ilmavoimien Viestikoulun johtajana ja samalla Luonetjärven varuskunnan komentajana vuosina 1988–1993 sekä Lentosotakoulun johtajana 1993–1994. Karjalan Lennoston komentajana hän toimi vuodet 1994–1996. Hän oli sotilasasiamies Belgiassa ja Hollannissa 1996-1999 sekä sotilasedustaja WEU:ssa ja Natossa samoina vuosina. Hän oli ensimmäinen Suomen edustaja Naton sotilaskomiteassa. Hänen palvelusarvonsa Brysselissä oli prikaatikenraali. ==Myöhemmät ajat== Harjunmaa asuu nykyisin Mikkelissä. Hän on ollut ehdokkaana vuoden 2008 kunnallisvaaleissa Kokoomuksen listoilta, jolloin hänet valittiin varasijalle. Harjunmaa on auktorisoitu matka- ja eräopas. ==Lähteet== * ===Viitteet=== Luokka:Suomalaiset kenraalit Luokka:Vuonna 1949 syntyneet Luokka:Elävät henkilöt
Home of the Brave

Home of the Brave on lause Yhdysvaltain kansallislaulusta. Se voi tarkoittaa seuraavia: * He olivat sankareita, Mark Robsonin ohjaama elokuva vuodelta 1949 * Home of the Brave, Laurie Andersonin ohjaama konserttielokuva vuodelta 1986 * Home of the Brave, elokuva vuodelta 2006, jonka pääosissa ovat Samuel L. Jackson, 50 Cent ja Billy Michael
Niko Viiala

Niko Viiala (s. 10. huhtikuuta 1986) on suomalainen pikajuoksija, joka edusti Karhulan Urheilijoita. Hänen valmentajana on Jari Syvelä. Hän oli voittamassa Suomelle pronssia alle 20-vuotiaiden Euroopan mestaruuskilpailuissa 2005 pikaviestissä. Hänen 100 metrin ennätyksensä oli 10,92 samalta vuodelta.http://www.european- athletics.org/files/results/2005/kaunas05_resmen.pdf == Lähteet == Luokka:Suomalaiset pikajuoksijat Luokka:Vuonna 1986 syntyneet Luokka:Elävät henkilöt
Keijo Kepsu

Keijo Pellervo Kepsu (10. marraskuuta 1946 Valkeala – 30. lokakuuta 2017Kuolinilmoitus, Kouvolan Sanomat 19.11.2017, s. 18) oli suomalainen upseeri ja eversti. Kepsu suoritti Kadettikoulun valmistuen vuonna 1970 ja suoritti yleisesikuntaupseerin tutkinnon vuonna 1979. ==Ura== Kepsu palveli Suomen puolustusvoimissa muun muassa vuosina 1970–1977 Ilmavoimien Viestikoulussa koulutusupseerina (nykytermi opetusupseeri), Ilmavoimien EsikunnassaKadettiupseerit 1920–1985 ja Ilmavoimien Viestikoulun johtajana vuosina 1986–1988. Tässä roolissa hän toimi samalla silloisen Luonetjärven varuskunnan päällikkönä (evl). Hänen seuraava palveluspaikkansa oli Viestikoelaitos, jonka pitkäaikaisimpana johtajana hän toimi 1988–1998. Hänet on ylennetty majurin arvoon itsenäisyyspäivänä 1982 ja everstiksi 1994. Kepsu on sotilassukua. ==Lähteet== * * * ===Viitteet=== Luokka:Suomalaiset everstit Luokka:Vuonna 1946 syntyneet Luokka:Vuonna 2017 kuolleet
Canon EOS 5D Mark III

Canon EOS 5D Mark III on japanilaisyhtiö Canonin valmistama digitaalinen järjestelmäkamera. Kamera julkaistiin maaliskuussa 2012 Canon EOS 5D Mark II:n seuraajaksi.Canon 5D Mk III – täynnä maltillisia uudistuksia Tekniikan Maailma. 2.3.2012. Kamera on yhteensopiva EF-objektiivien sekä EX-sarjan Speedlite-salamalaitteiden kanssa.Canon EOS 5D Mark III Canon.fi. == Tekniset tiedot == * 22,3 megapikselin täysikokoinen kenno * 61 pisteen automaattitarkennus * Jatkuva kuvaus 6 kuvaa/s * ISO-herkkyys 100–25 600, laajennettavissa arvoon ISO 102 400 * Full HD -videot käsisäädöillä * Pakkaamaton HDMI-ulostulosignaali (Full HD, 8-bittinen 4.2.2) * 14-bittinen DIGIC 5+ -prosessori * Sääsuojaus * 8,11 cm:n (3,2 tuuman) 1 040 000 kuvapisteen näyttö * HDR-tila == Lähteet == == Aiheesta muualla == Luokka:Digitaaliset kamerat EOS 5D Mark III
David Ytfeldt

David Ytfeldt (aik. David Jonsson;Eurohockey.net s. 29. syyskuuta 1979 Frösön, Ruotsi) on ruotsalainen entinen jääkiekkopuolustaja. Hän pelasi urallaan Elitserienissä yhteensä 116 runkosarjaottelua tehopistein 3+14=17 ja keräten 151 jäähyminuuttia sekä yhdeksän playoff-ottelua tehden kaksi syöttöpistettä ja keräten kahdeksan jäähyminuuttia. Ytfeldt pelasi urallaan myös Suomessa. ==Ura== ===Seuraura=== Ytfeldt on IFK Strömsundin kasvatti ja hän pelasi juniorina myös Östersunds IK:n joukkueessa.JYP-#69 David Ytfeldt Ytfeldt aloitti ammattilaisuransa kuitenkin Leksands IF:ssä, jossa hän teki Elitserien-debyyttinsä kaudella 1997–1998, jolloin Ytfeldt sai tililleen kymmenen Elitserien-ottelua jääden niissä ilman tehopisteitä. Hän pelasi suurimman osan kaudestaan vielä Leksandin J20-joukkueessa. Ytfeldt oli tehoilla 13+10=23 J20 SuperElitin eniten maaleja tehnyt puolustaja sekä toiseksi tehokkain puolustaja HV71:n Viktor Wallinin jälkeen. Hän voitti myös sarjan jäähypörssin 101 jäähyminuutillaan.EliteProspects Vancouver Canucks varasi Ytfeldtin 136. pelaajana NHL:n varaustilaisuudessa 1998. Hän ei kuitenkaan koskaan siirtynyt Pohjois-Amerikkaan. Varsinainen tulokaskausi 1998–1999 toi Ytfeldtille Elitserienissä 39 runkosarja- ja neljässä playoff- ottelussa viisi syöttöpistettä. Hänet palkittiin kauden päätteeksi Elitserienin parhaana tulokkaana. Kaudeksi 2000–2001 Ytfeldt siirtyi SM- liigajoukkue JYPin riveihin, mutta hän ehti pelata vain 11 ottelua, kunnes jätti joukkueen selkävaivojen vuoksi. Loppukauden Ytfeldt pelasi Elitserieniä Frölunda HC:ssa. Loukkaantumiset pilasivat lopulta koko Ytfeldtin loppu-uran, sillä hän pelasi Linköpings HC:ssa vain kahdeksan ottelua kaudella 2001–2002. Kaudella 2002–2003 hän pelasi Allsvenskan-joukkue Nyköpings Hockeyssä vain 15 ottelua. Kolmena seuraavana kautena Ytfeldt toimi kasvattajaseuransa IFK Strömsundin pelaajavalmentajana Ruotsin II-divisioonassa, mutta lopetti sen jälkeen jääkiekon pelaamisen. ===Maajoukkueura=== Ytfeldt pelasi alle 20-vuotiaiden MM-kilpailuissa vuonna 1999 sekä alle 18-vuotiaiden EM- kilpailuissa vuonna 1997, jolloin hän voitti hopeaa. ==Tilastot== 1997–1998 Leksands IF Elitserien 10 0 0 0 2 – – – – – 1998–1999 Leksands IF Elitserien 39 0 4 4 65 4 0 1 1 4 JMM 6 1 3 4 6 1999–2000 Leksands IF Elitserien 50 3 9 12 72 – – – – – 2000–2001 JYP SM-liiga 11 0 4 4 26 – – – – – Frölunda HC Elitserien 9 0 1 1 8 5 0 1 1 4 2001–2002 Linköpings HC Elitserien 8 0 0 0 4 – – – – – 2002–2003 Nyköpings Hockey Allsvenskan 15 5 6 11 30 – – – – – 5 kautta yhteensä Elitserien 116 3 14 17 151 9 0 2 2 8 1 kausi yhteensä SM-liiga 11 0 4 4 26 – – – – – ==Lähteet== * * * ===Viitteet=== Luokka:Ruotsalaiset jääkiekkoilijat Luokka:Vuonna 1979 syntyneet Luokka:Elävät henkilöt
Jean Ango

Jean Ango (1480–1551) oli ranskalainen laivanvarustaja ja liikemies Dieppestä, joka oli aikansa tärkeimpiä satamakaupunkeja. Sieltä käsin hän hoiti kauppalaivastoaan, joka kulki Afrikkaan ja Aasiaan kilpaillen espanjalaisten ja portugalilaisten kanssa. Ango oli Ranskan kuninkaan Frans I:n läheinen ystävä. Kuningas vieraili usein Angon vuonna 1530 rakennuttamassa Varengeville-sur-Merin kesäasunnossa Manoir d’Angossa, joka oli koristeltu aikansa suosituimpien italialaisten taiteilijoiden tekemillä veistoksilla ja freskoilla. == Lähteet == Luokka:Laivanvarustajat Luokka:Ranskalaiset liikemiehet Luokka:Vuonna 1480 syntyneet Luokka:Vuonna 1551 kuolleet
Puistola (Jyväskylä)

Puistola on Jyväskylän kaupunginosa. Puistola sijaitsee Kantakaupungin suuralueella, lähellä kaupungin keskustaa. Alueen erottaa keskustasta Väinönkatu, Harjun kaupunginosasta Yliopistonkatu ja Puistokatu. Tourulan ja Puistolan välisenä rajana on Tourujoki. Muut naapurikaupunginosat ovat Taulumäki ja Lutakko.Jyväskylän aluekartta Puistola on kooltaan noin 800 metriä kertaa 300 metriä. Puistolassa sijaitsee Jyväskylän vanha hautausmaa, jonne on haudattu monia jyväskyläläisiä merkkihenkilöitä. Hautausmaan ja Tourujoen välissä on Tourujoen luontopolku ja luonnonsuojelualue. Kalevankadun ja Puistokadun kulmassa sijaitsee Puistotori-niminen puisto. Nimensä puisto on saanut siitä, että 1900-luvun alussa arkkitehdit Yrjö Blomstedt, Walter Thom ja Hugo Lilius olivat sitä mieltä, että aukiosta pitäisi tehdä suurten julkisten rakennusten ympäröimä tori. Puistokadun toisella puolella oleva Puistokoulu jäi kuitenkin tienoon ainoaksi julkiseksi rakennukseksi. 1930-luvun alussa paikalle tehtiin puisto ja tori jäi vain Puistotorin nimeen. ==Kuvia== == Lähteet == ==Aiheesta muualla== *
Valmont (Seine-Maritime)

thumb|Valmontin luostari Valmont on kunta Seine-Maritimen departementissa Ylä- Normandian hallintoalueella Ranskassa. Se sijaitsee 11 km Fécampin rannikkokaupungista sisämaahan päin Pays de Cauxin alueella. == Nähtävyyksiä == *Valmontin luostari, Abbaye de Valmont, joka on perustettu vuonna 1169. Luostari on suurelta osin raunioitunut, ja vain osia siitä on jäljellä. Taiteilija Eugène Delacroix vieraili usein Valmontissa, ja maalasi muun muassa luostarin raunioita. *Estoutevillen sukulinna, Le château de la famille d'Estouteville. == Lähteet == Luokka:Seine-Maritimen kunnat
Nokilintuhaukka

Nokilintuhaukka (Accipiter brachyurus) on haukkojen heimoon kuuluva lintu. Se on kotoperäinen Papua-Uuden-Guinean kahdella saarella Uudella-Britannialla ja Uudella-Irlannilla. Sen populaatiot niillä ovat supistumassa metsänhakkuiden vuoksi. Uudella-Britannialla siitä on aikojen kuluessa vain muutama havainto. Uudella-Irlannilla se on ollut vuoristometsien yleisin, mutta ei kuitenkaan kovin yleinen petolintu. Sen todellinen levinneisyys ei ole tiedossa, sillä sitä on vaikea erottaa Uuden-Britannian toisesta lintuhaukasta. Nokilintuhaukan elinpiiriä ovat subtrooppiset ja trooppiset alavat ja vuoristometsät. ==Ulkonäkö== Nokilintuhaukan pituus on 27–34 senttimetriä. Se on väriltään harmaavalkoinen. Aikuinen on päältä tummanharmaa ja sillä on ruskea niskakaulus ja vaaleanharmaa alapuoli. Nuorella linnulla on tumma kruunu, se on päältä punaruskea, ja siinä on mustia täpliä, alapuoli on vaaleanruskea selvin tummin juovin. Silmät ovat punaiset, jalat vaaleankeltaiset. Liuskelintuhaukasta se eroaa ruskean kauluksen ja lyhyen pyrstön ansiosta. Naamiokanahaukka taas on alapuolelta vahvemmin punaruskea, mutta sen poikaset erottaa vain siitä, että ne ovat isompia ja niillä on pitempi pyrstö. == Lähteet == Luokka:Lintuhaukat Luokka:Uhanalaiset linnut
Renzo Ranuzzi

Renzo Ranuzzi (14. heinäkuuta 1924 Bologna – 16. maaliskuuta 2014) oli italialainen koripalloilija. Hän edusti seuratasolla Virtus Bolognaa. Ranuzzi pelasi Italian maajoukkueen mukana Lontoon olympialaisissa 1948 ja Helsingin kisoissa 1952, joissa molemmissa maa sijoittui 17:nneksi. Hän oli oman peliuransa jälkeen valmentaja, joka luotsasi Serie A-joukkueita kolmella kaudella. Ranuzzi oli Becchi Forlín valmentaja kaudella 1967-1968, siirtyi seuraavaksi kaudeksi Bolognaan ja toimi Bolognan valmentajana uudelleen vielä kaudella 1980-1981. == Lähteet == Luokka:Italialaiset koripalloilijat Luokka:Italialaiset koripallovalmentajat Luokka:Vuonna 1924 syntyneet Luokka:Vuonna 2014 kuolleet
Ahmed Ramadan

Ahmed Ramadan (; s. 15. heinäkuuta 1972) on egyptiläinen entinen maahockeypelaaja. Hän edusti seuratasolla sharkialaista El-Sayadeenia. Ramadan pelasi seitsemän ottelua Ateenan olympialaisissa 2004, joissa Egypti oli kahdestoista eli viimeinen. == Lähteet == * Ramadanin profiili sports- reference.com -sivustolla === Viitteet === Luokka:Egyptiläiset maahockeypelaajat Luokka:Vuonna 1972 syntyneet Luokka:Elävät henkilöt
Georges Vanderhulst

Georges Vanderhulst (s. 15. heinäkuuta 1944 Ixelles) on belgialainen entinen maahockeypelaaja. Hän osallistui Méxicon olympialaisiin 1968, joissa Belgian joukkue sijoittui yhdeksänneksi ja Vanderhulst pelasi kuudessa ottelussa. == Lähteet == * Vanderhulstin profiili sports-reference.com -sivustolla Luokka:Belgialaiset maahockeypelaajat Luokka:Vuonna 1944 syntyneet Luokka:Elävät henkilöt
Subhash Verma

Subhash Verma (s. 15. heinäkuuta 1968) on intialainen entinen painija, joka kilpaili sekä vapaa- että kreikkalais-roomalaisessa painissa. Verma sijoittui Aasian kisoissa 1986 viidenneksi alle 100-kiloisten kreikkalais-roomalaisessa painissa. Hän kilpaili Soulin olympialaisissa 1988 vapaapainin alle 90-kiloisten sarjassa, jossa hän putosi alkulohkossa. Seuraavana vuonna Verma voitti kansainyhteisön mestaruuden vapaapainissa 100 kilon painoluokassa, ja kaudella 1990 hän sai sarjassa pronssia Aasian sekä Kansainyhteisön kisoista. Hän saavutti vuonna 1991 Aasian-mestaruuspronssia, mutta jäi kuudenneksi seuraavan vuoden kisoissa kuten myös Barcelonan olympialaisissa 1992. Verma oli kuudes myös Aasian kisoissa 1994, mutta voitti pronssimitalin Kansainyhteisön kisoissa kyseisellä kaudella ja vei kansainyhteisön mestaruuden 1995. == Lähteet == * Verman profiili sports-reference.com -sivustolla Luokka:Intialaiset vapaapainijat Luokka:Intialaiset kreikkalais- roomalaisen tyylin painijat Luokka:Vuonna 1968 syntyneet Luokka:Elävät henkilöt
Fawzi Salloum

Fawzi Salloum (; s. 15. heinäkuuta 1943) on syyrialainen entinen kreikkalais- roomalaisen tyylin painija. Hän osallistui Münchenin olympialaisissa 1972 alle 57-kiloisten sarjaan, mutta luopui turnauksesta ensimmäisen ottelunsa jälkeen. == Lähteet == * Salloumin profiili sports-reference.com -sivustolla Luokka:Syyrialaiset kreikkalais-roomalaisen tyylin painijat Luokka:Vuonna 1943 syntyneet Luokka:Elävät henkilöt
Chaehoi Fatihou

Chaehoi Fatihou (s. 15. heinäkuuta 1971) on komorilainen entinen painonnostaja. Hän osallistui Ateenan olympialaisissa 2004 alle 85-kiloisten sarjaan, mutta joutui keskeyttämään kilpailun jäätyään tuloksetta tempauksessa. == Lähteet == * Fatihoun profiili sports-reference.com -sivustolla Luokka:Komorilaiset painonnostajat Luokka:Vuonna 1971 syntyneet Luokka:Elävät henkilöt
Abdullah Tetengi

Abdullah Tetengi (s. 15. heinäkuuta 1969) on nigerialainen entinen yleisurheilija, joka kilpaili pikajuoksussa. Tetengi osallistui alle 20-vuotiaiden MM-kisoissa 1986 100 metrin matkalle, jolla hän pääsi toiselle kierrokselle saakka. Hän sijoittui lajissa viidenneksi vuoden 1988 kisoissa ja juoksi myös maansa hopeaa voittaneessa 4 × 100 metrin viestijoukkueessa. Tetengi kilpaili samalla kaudella myös Soulin olympialaisissa 1988, joissa hän oli Nigerian pikaviestijoukkueen jäsen alkuerissä. Hän sijoittui Kansainyhteisön kisoissa 1990 kuudenneksi 100 metrillä ajallaan 10,20 sekuntia, ja samalta vuodelta on myös Tetengin ennätys 10,12. == Lähteet == Luokka:Nigerialaiset pikajuoksijat Luokka:Vuonna 1969 syntyneet Luokka:Elävät henkilöt
Henri Rafaralahy

Henri Rafaralahy (s. 15. heinäkuuta 1949) on madagaskarilainen entinen yleisurheilija, joka kilpaili pikajuoksussa. Hän osallistui Münchenin olympialaisissa 1972 maansa joukkueessa 4 × 100 metrin viestiin, jossa Madagaskar putosi ensimmäisellä kierroksella. Rafaralahyn ennätys 100 metrillä on 10,5 sekuntia, jonka hän juoksi vuonna 1975. == Lähteet == * Rafaralahyn profiili sports-reference.com -sivustolla Luokka:Madagaskarilaiset pikajuoksijat Luokka:Vuonna 1949 syntyneet Luokka:Elävät henkilöt
Elio Sasso Sant

Elio Sasso Sant (15. heinäkuuta 1911 - 11\. syyskuuta 1997) oli italialainen meloja. Hän osallistui Berliinin olympialaisissa 1936 kajakkiyksiköiden 1 000 sekä 10 000 metrin matkoille. Sasso Sant ei päässyt alkuerästään jatkoon tuhannella metrillä, mutta sijoittui kahdeksanneksi 10 000 metrin kisassa. == Lähteet == * Sasso Santin profiili sports-reference.com -sivustolla === Viitteet === Luokka:Italialaiset melojat Luokka:Vuonna 1911 syntyneet Luokka:Vuonna 1997 kuolleet
Janice Bremner

Janice Bremner (s. 15. heinäkuuta 1974 Burlington, Ontario) on kanadalainen entinen taitouimari ja olympiamitalisti. Hänen seuransa oli British Columbia Aquasonics. Bremner oli voittamassa hopeaa joukkueohjelmasta Atlantan olympialaisissa 1996. == Lähteet == * Bremnerin profiili sports-reference.com -sivustolla Luokka:Kanadalaiset taitouimarit Luokka:Kanadalaiset olympiamitalistit Luokka:Vuonna 1974 syntyneet Luokka:Elävät henkilöt
Enrique Regueiferos

Enrique Regueiferos Blanco (15. heinäkuuta 1948 Oriente - 2002) oli kuubalainen nyrkkeilijä ja olympiamitalisti. Regueiferos voitti vuonna 1967 kultaa Pan-Amerikan kisoissa alle 60-kiloisten sarjassa ja otteli seuraavana vuonna olympiahopeaa 63,5-kiloisissa Méxicossa. Hän voitti Pan-Amerikan kisat jälleen 1971, mutta hävisi ensimmäisen ottelunsa Münchenin olympialaisissa 1972. == Lähteet == Luokka:Kuubalaiset nyrkkeilijät Luokka:Kuubalaiset olympiamitalistit Luokka:Vuonna 1948 syntyneet Luokka:Vuonna 2002 kuolleet
Metin Topaktaş

Metin Topaktaş (s. 15. heinäkuuta 1967) on turkkilainen entinen vapaapainija. Hän edusti seuratasolla Tedas Ankaraa. Topaktaş sijoittui MM-kisoissa 1989 kuudenneksi alle 52-kiloisten sarjassa ja toisti saman suorituksen vuonna 1995. Hän voitti kaudella 1995 EM-kisoissa hopeaa. Topaktaş sijoittui Atlantan olympialaisissa 1996 alle 52 kilon painoluokassa kuudenneksi. == Lähteet == * Topaktaşin profiili sports-reference.com -sivustolla == Viitteet == Luokka:Turkkilaiset vapaapainijat Luokka:Vuonna 1967 syntyneet Luokka:Elävät henkilöt
Fredrik Kessiakoff

Fredrik Carl Wilhelm Kessiakoff (s. 17. toukokuuta 1980 Saltsjöbaden, Nackan kunta, Tukholman lääni)) on ruotsalainen pyöräilijä, joka kilpaili vuoteen 2008 maastopyöräilyssä ja sen jälkeen maantiepyöräilyssä uransa loppuun, vuoteen 2014. Kessiakoff saavutti pronssia maastopyöräilyn MM-kilpailujen maastoajossa Rotoruassa 2006. Maastopyöräilyn EM-kilpailuissa hän sai pronssia sekaviestissä 2005 ja 2006 sekä maastoajossa 2007. Ruotsin-mestaruuden hän voitti maastoajossa 2004, 2006, 2007 ja 2008 sekä maastopyöräilyn aika-ajossa 2001, 2002, 2007 ja 2008. Kessiakoff edusti maantiepyöräilyssä Fuji-Servetto -joukkuetta 2009, Garmin-Transitionsia 2010 ja Astana Teamia 2011–2014. Hän voitti 2011 Itävallan ympäriajon kokonaiskilpailun ja toisen etapin. Vuonna 2012 hän voitti Sveitsin ympäriajon seitsemännen etapin ja Espanjan ympäriajon 11:nnen etapin, molemmat aika-ajoja. Saman vuoden Ranskan ympäriajossa hän oli mäkikirikilpailussa toinen. MM-kilpailuissa hän sijoittui aika-ajossa viidenneksi ja maantieajossa 15:nneksi. Milano–Torino-kilpailussa hän oli kolmas ja Giro dell'Emiliassa toinen.. == Lähteet == Luokka:Ruotsalaiset maantiepyöräilijät Luokka:Ruotsalaiset maastopyöräilijät Luokka:Vuonna 1980 syntyneet Luokka:Elävät henkilöt
Arakidihappo

Arakidihappo (tunnetaan myös nimillä ikosaanihappo, eikosaanihappo ja maapähkinäöljyhappoEU-direktiivi 2004, viitattu 30.7.2.12) on tyydyttynyt rasvahappo, jonka molekyylissä on 20 hiiliatomin ketju. Yhdistettä on tavattu pieninä pitoisuuksina pähkinäöljyssä (1,1–1,7 %) ja maissiöljyssä (3 %)U.S. Department of Agriculture, Agricultural Research Service. 2007. USDA National Nutrient Database for Standard Reference, Release 20. Nutrient Data Laboratory Home Page. Yhdisteen nimi tulee latinan sanasta arachis, joka tarkoittaa pähkinää. Arakidihappoa syntyy myös arakidonihapon hydrauksessa. Arakidihaposta voidaan tuottaa arakidyylialkoholia. Yhdistettä käytetään liukasteiden, valokuvausmateriaalien ja pesuaineiden tuotannossa. Arakidihappoa esiintyy kasveissa ja semiokemikaalina, pääasiassa feromonina, eliöiden viestinnässä. == Lähteet == == Aiheesta muualla == *PubChem: Arachidic acid *Human Metabolome Database: Arachidic acid *Food Component Database (FooDB): Eicosanic acid *Kyoto Encyclopedia of Genes and Genomes (KEGG): Arachidic acid *ChemBlink: Eicosanoic acid *PheroBase: Semiochemical - arachic acid *Dr. Duke's Phytochemical and Ethnobotanical Databases: Arachidic-acid Luokka:Rasvahapot
Nicole Gibbs

Nicole Gibbs (s. 3. maaliskuuta 1993 Cincinnati, Ohio) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 68 heinäkuussa 2016. Hän on voittanut urallaan viisi ITF-turnausta kaksinpelissä. Gibbs teki WTA-turnausdebyyttinsä heinäkuussa 2012 pelatussa Stanfordin turnauksessa. Hän voitti turnauksen ensimmäisellä kierroksella Noppawan Lertcheewakarnin. Toisella kierroksella hän hävisi Serena Williamsille. Grand Slam -turnauksen pääsarjassa Gibbs pelasi ensimmäisen kerran Yhdysvaltain avoimissa, jossa hän hävisi ensimmäisen kierroksen ottelunsa. Toukokuussa 2019 Gibbsillä diagnosoitiin mukoepidermoidinen karsinooma eli sylkirauhasen syöpä, jonka johdosta hänet leikataan ja näin joutuu jättämään pelaamatta ainakin Ranskan avoimet 2019. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1993 syntyneet Luokka:Elävät henkilöt
Pekka Mikkola

Pekka Mikkola (s. 27. tammikuuta 1987 Sotkamo) on suomalainen laulaja, joka kruunattiin tangokuninkaaksi Seinäjoen Tangomarkkinoilla 2012.Pekka Mikkola valittiin uudeksi Tangokuninkaalliseksi Viihde, Ilta-Sanomat Mikkolan esikoisalbumi Pirstaloitu onni julkaistiin marraskuussa 2012. Hän keikkailee Onnenpotku-yhtyeen kanssa. == Lähteet == == Aiheesta muualla == * Pekka Mikkolan kotisivut Luokka:Suomalaiset laulajat Luokka:Tangokuninkaat Luokka:Vuonna 1987 syntyneet Luokka:Elävät henkilöt
Julia Cohen

Julia Cohen (s. 23. maaliskuuta 1989 Philadelphia) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 97 heinäkuussa 2012. Hän on voittanut urallaan viisi ITF-turnausta kaksinpelissä. Cohen oli junioreiden maailmanlistalla parhaimmillaan neljännellä sijalla vuonna 2007. Grand Slam -turnauksen pääsarjassa hän pelasi ensimmäisen kerran Yhdysvaltain avoimissa 2012, jossa hän hävisi turnauksen ensimmäisellä kierroksella Anastasia Rodionovalle. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1989 syntyneet Luokka:Elävät henkilöt